इस फिल्म के लिए नवाजुद्दीन सिद्दीकी और केतन मेहता की मुलाकात 2008 में ही हो गई थी। तब नवाज उतने लोकप्रिय नहीं थे। केतन मेहता की पारखी नज्ार ने नवाज की प्रतिभा पहचानी। नवाजुद्दीन बताते हैं, 'मांझी के देहांत के बाद मुझे उनके बारे में पता चला। तब दो-चार लोग उन पर फिल्म बनाने के बारे में सोच रहे थे। दो ने अप्रोच भी किया, मगर फिर वे ग्ाायब हो गए। इस बीच केतन मेहता से मुलाकात हुई। तब मैं 'गैंग्स ऑफ वासेपुर की शूटिंग कर रहा था। मैं पहले मांझी पर बनी डाक्यूमेंट्री और विडियो देख चुका था। मैंने तुरंत हां कर दी। दो महीने बाद शूटिंग आरंभ हो गई। कम ही लोग जानते हैं कि बनने के बाद भी फिल्म कुछ महीनों तक रिलीज्ा का इंतज्ाार करती रही। वितरकों का इस पर विश्वास नहीं था। इस बीच नवाजुद्दीन सिद्दीकी की सलमान ख्ाान के साथ 'किक और 'बजरंगी भाईजान आई। इनकी कामयाबी से बाज्ाार में नवाज का कद बढा। वे बेहिचक कहते हैं, 'फिल्म साइन करने और रिलीज्ा होने तक वक्त काफी बदल चुका था। इस बीच पॉपुलर फिल्मों से मेरी पहचान बढी। उसका फायदा फिल्म को मिला। मैंने अपने समकालीन और पहले के अभिनेताओं की कामयाबी और पतन से सीखा है। मैं उन ग्ालतियों से बचना चाहूंगा। मैं बडी फिल्में साइन करने से पहले तीन बार सोचता हूं।